VEGA præsenterer

**Få varmen til Turnovers sommerrytmer**

*De tre ’beach heads’ fra Turnover tager den 26. februar turen fra Virginia Beach til Vesterbro for at spille deres idylliske sommersange i Lille VEGA.*

Den 1. november udkom *Altogether,* der er Turnovers fjerde album. Siden bandet blev dannet i 2009, har de tre ’beach heads’ fra Virginia Beach turneret verden rundt, udgivet fire albums, et hav af singler samt ep’er og lært at forlade den trygge comfortzone.

På *Altogether* kombinerer Turnover elementer af jazz, disko og funk med deres signatur indierock. Åbningsnummeret ”Still Motion” er en afslappet, lounge-style intro, der efterfølges af singlen ”Much After Feeling”, som med sin smitsomme basgang antyder en nyfunden kærlighed til pop.

Gennem de sidste par år har bandmedlemmerne lyttet til en bred vifte af musikalske stilarter såsom southern soul og blues, bossa nova, kølig jazz, elektronisk musik og psykedeliske grooves. Det kunne høres på bandets tredje album, *Good Nature*, der melodisk er langt mere sjælfuld og bevægelig.

*"This whole record is about learning. Opening your eyes to new things, going outside of your comfort zone, and learning to grow into something new.",* fortæller frontmand Austin Getz, der under arbejdet med albummet blev veganer og flyttede fra Virginia Beach til Californien.

Albummets unikke blanding af musikalsk og spirituel udvikling kommer især til udtryk på nummeret ”Super Natural”, der emmer af sensommeridyl og The Beach Boys-vibes.

DIY Magazine gav *Good Nature* 4/5 og skrev bl.a.:

*”A far cry from ‘Magnolia’ and even ‘Peripheral Vision’, Good Nature is proof that experimentation can pay off. And though not so left-of-centre as to be inaccessible, it’s still a richly nuanced record that reveals more of itself with each listen.”*

**Fakta om koncerten:**

Turnover (US)

Onsdag d. 26. februar kl. 20.00

Lille VEGA, Enghavevej 40, 1674 København V

Billetpris: 180 kr. + gebyr

Billetsalget starter onsdag den 6. november kl. 11.00 via vega.dk og Ticketmaster.